Kapellskärin satama

Kapellskärin satama (, aiemmin Kappelskär) sijaitsee Itämeren rannalla Ruotsissa, Norrtäljen kunnassa. Kapellskäristä Tukholmaan on noin 90 kilometriä. Sataman omistaa Roslagshamnar AB, joka on osa Tukholman satamat -satamayhtiötä. Kapellskärin satama työllistää parhaimmillaan 200 henkilöä kesäisin.

Kapellskäristä lähtee laivoja seuraaviin kohteisiin:
Maarianhamina (Ahvenanmaa)
Naantali (Suomi)
Paldiski (Viro)

Reittejä liikennöivät Tallink, DFDS Seaways (entinen Baltic Scandinavian Lines), Viking Line ja Finnlines.

Historiaa
Vuonna 1959 yksi ensimmäisistä ruotsinlaivalinjoista Vikinglinjen liikennöi Suomen Korppoosta Maarianhaminan kautta Norrtäljen Gräddöhön, josta liikenne siirrettiin pian viisi kilometriä etelämmäs Kapellskäriin. Silja Linen edeltäjän Siljavarustamon M/S Holmia liikennöi Kapellskärin ja Paraisten väliä vuosina 1967–1968, mutta vuonna 1971 muodostetun Silja Linen keskittyessä Tukholman Värtaniin Kapellskärin käyttö heidän osaltaan päättyi. Sen sijaan vuonna 1966 perustettu kolmen varustamon yhteisyritys Viking Line otti nopean Naantali–Kapellskär-reitin heti yhdeksi keskeisimmistä tuotteistaan. Viking käytti Kapellskäriä aina 1990-luvun puoleenväliin saakka.

1970- ja 1980-luvun vaihteessa Kapellskäriin valmistui uusi terminaali ja uusi nopea tieyhteys Tukholmasta.

Katso myös
 Eurooppatie E18

Lähteet

Aiheesta muualla

Tukholman satamat

Norrtäljen kunnan rakennukset ja rakennelmat
Ruotsin Itämeren satamat